《谒先茔于水桥干》
明代·程敏政

松萝山色荡朝晖，先垄依然树一围。累叶相承支系在，百年今见眇孙归。

坚珉近勒尚书表，故箧犹传相国衣。我愿宗人勤种德，几家文献重南徽。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。